
Rhagarweiniad
Bydd yr aseiniad yma yn ffocysu ar Gynllun Datblygu Ysgol, ysgol sydd wedi lleoli mewn ardal wledig yn agos i dref. Mae gan yr ysgol ffrwd Saesneg a Chymraeg, mae yna 9 dosbarth Cymraeg a 2 dosbarth Saesneg. Er hynny, addysgir disgyblion trwy gyfrwng y Gymraeg yn unig yn y dosbarthiadau meithrin a derbyn.  Mae 293 o ddisgyblion rhwng yr oedrannau o 3-11 yn yr ysgol. Nodwyd yn yr adroddiad ESTYN (2017) mae tua 4% o ddisgyblion yn gymwys i gael prydau ysgol am ddim. Mae hyn yn sylweddol is na’r cyfartaledd cenedlaethol. Daw lleiafrif o ddisgyblion o gartrefi Cymraeg ac ychydig iawn ohonynt o gefndiroedd lleiafrifoedd ethnig. Nodwyd bod gan 24% o ddisgyblion anghenion dysgu ychwanegol. At hyn, mae ychydig iawn o ddisgyblion sydd â datganiad o anghenion addysgol arbennig (ESTYN, 2017).
[bookmark: cysill]Byddaf yn drafod blaenoriaeth o Gynllun Datblygu Ysgol A. Y flaenoriaeth byddai’n ffocysu arno yw ‘Sicrhau cyfleoedd i ddysgwyr datblygu a chymhwyso eu sgiliau llythrennedd, gan ganolbwyntio ar godi safonau sillafu a darllen yn y Gymraeg a’r Saesneg er mwyn cyfoethogi sgiliau ysgrifenedig y disgyblion’. Yn ôl Education Scotland (d.d) mae ein gallu i ddefnyddio iaith yn ganolog i ddatblygiad a mynegiant ein hemosiynau, ein ffordd o feddwl, ein dysgu ac ein hymdeimlad o hunaniaeth bersonol. Wrth ysgrifennu am ymchwil mae darllen yn gwella geirfa, cyfathrebu ac empathi a gall atal dirywiad gwybyddol sy’n gysylltiedig ag oedran (Giovetti, 2020; Stanborough, 2020).
Adolygiad llenyddol
Dywed Llywodraeth Cymru (2014) bod cynllun datblygu ysgol yn gynllun strategol yr ysgol ar gyfer gwelliant. Mae’n nodi camau bydd yr ysgol yn eu cymryd i wella deilliannau dysgwyr. Dylai Cynllun Datblygu Ysgol dod a blaenoriaethau ynghyd mewn modd clir a syml, y prif fesurau bydd yr ysgol yn cymryd i godi safonau, yr adnoddau a neilltuir ar eu cyfer, a’r deilliannau a’r targedau allweddol y mae’n bwriadu cyflawni (Bonneygrove Primary School, 2024). Dyletswydd holl gyffredinol gwella ysgolion yw helpu ysgolion i roi’r profiadau a’r canlyniadau dysgu gorau posibl i ddysgwyr, beth bynnag eu cefndir neu eu hamgylchiadau, er mwyn cyflawni safonau a dyheadau uchel i bawb. O dan gwricwlwm i Gymru, rhan sylfaenol o hyn fydd sicrhau bod ysgolion yn cefnogi pob dysgwyr i wneud cynnydd, gan gyfrannu at y 4 diben y cwricwlwm (Llywodraeth Cymru, 2022).
Yn ôl ymchwil mae cynllunio strategol yn addysg yn broses systematig sy’n arwain sefydliadau addysgol i osod nodau, gwneud penderfyniadau gwybodus a dyrannu adnoddau i gyflawni'r canlyniadau dymunol. Rhan bwysig i gynllunio strategol yw dadansoddiad cynhwysfawr o gryfderau a gwendidau ysgol i adnabod beth sydd angen gwneud i wella. (AIR, 2024 a Sucuoglu & Erdem, 2021). Deallir fod data yn chwarae rhan hanfodol wrth lywio penderfyniadau, mae’n ffyrdd i addysgwyr asesu perfformiad, nodi meysydd i’w gwella ac olrhain cynnydd tuag at nodau. Mae ymgysylltu a rhanddeiliaid yn ganolog i’r broses gan ymgorffori safbwyntiau amrywiol i greu gweledigaeth ar gyfer y dyfodol. Mae monitro a gwerthuso rheolaidd yn caniatáu hyblygrwydd ac addasiadau wrth i amgylchiadau datblygu, gan feithrin diwylliant o wella parhaus. Mae gwelliant parhaus yn sylfaenol i sicrhau bod myfyrwyr yn cael addysg o ansawdd uchaf posibl (Courtney, 2023). Mae perthynas ddiamwys rhwng Courtney (2023) a Park (2013) wrth nodi bod llawer o fanteision o ddefnyddio dull gwelliant parhaus o fewn addysg. Un o’r rhai pwysicaf yw mai’n sicrhau bod myfyrwyr yn cael addysg o ansawdd uchel sy’n bodloni eu hanghenion ac yn eu paratoi ar gyfer llwyddiant yn y dyfodol. Trwy werthuso a mireinio dulliau addysgu yn gyson gall addysgwyr gael y wybodaeth ddiweddaraf am yr ymchwil a’r arferion diweddaraf a sicrhau eu bod yn darparu addysg effeithiol i’w myfyrwyr. Deallir fod cysylltiad yma at Dacsonomeg Bloom am ei fod yn darparu fframwaith ar gyfer datblygu cynlluniau ysgol sy’n hyrwyddo sgil meddwl uwch a phrofiadau dysgu ystyrlon i fyfyrwyr. Wrth i addysgwyr gwneud hyn gall greu amgylcheddau dysgu sy’n cefnogi datblygiad deallusol a llwyddiant academaidd myfyrwyr (Education Scotland, 2017).
Yma trafodir yr agwedd dewiswyd i ffocysu arno sef ‘Sicrhau cyfleoedd i ddysgwyr datblygu a chymhwyso eu sgiliau llythrennedd, gan ganolbwyntio ar godi safonau sillafu a darllen yn y Gymraeg a’r Saesneg er mwyn cyfoethogi sgiliau ysgrifenedig y disgyblion’. Llythrennedd yw’r gallu i ddarllen, ysgrifennu, deall a defnyddio’r iaith mewn amrywiaeth o gyd-destunau ac amcanion. Dylai’r gallu hwn gynnwys deall, dadansoddi, a chreu testunau’n effeithiol. Mae’r gallu i fod yn llythrennog yn hanfodol i gyflawni’n llawn yn y byd modern (Rhys, 2023; Rowe & Roberts, 2008).Mae llythrennedd yn ganolog i'r broses addysgu ac fe'i dylai hyrwyddo'n effeithiol drwy'r cwricwlwm ac adnoddau addysgu, gan roi pwyslais ar ddatblygu sgiliau ymchwil, beirniadol, a chreadigol ymhlith myfyrwyr (Llywodraeth Cymru, 2021b). I atgyfnerthu pwysigrwydd llythrennedd mae darllen, ysgrifennu, llefaredd a gwrando yn hanfodol ar gyfer lwyddiant (National Literacy Trust, 2023). Serch hynny ers 2009 mae gwella llythrennedd disgyblion ysgol wedi bod yn flaenoriaeth i Lywodraeth Cymru ers darparu canlyniadau rhaglen ryngwladol asesu myfyrwyr (PISA) (Senedd Cymru, 2021). Gan ystyried pwysigrwydd llythrennedd mae’n fuddiol iawn gan ystyried mae’n gwella bywydau trwy ehangu galluoedd sydd yn ei dro yn lleihau tlodi, yn cynyddu cyfranogiad yn y farchnad lafur ac yn cael effeithiau cadarnhaol ar iechyd a datblygiad cynaliadwy (UNESCO, d.d). Cytuna National Literacy Trust (2023) yn ôl ymchwil mae plant sy’n mwynhau darllen ac ysgrifennu deirgwaith yn fwy tebygol o gael lles meddyliol da na phlant nad ydynt yn ei fwynhau. Fel y nodwyd gan Wyse (2018) o Brifysgol Llundain ac arbenigwr mewn addysg iaith, mae plant sy’n mwynhau darllen ac ysgrifennu yn aml yn cael hyder ychwanegol yn eu sgiliau llythrennedd ac yn teimlo’n fwy cadarnhaol yn eu perthynas a’r byd. Yn ogystal mae Krashen (2011), arbenigwr yn y maes astudio llythrennedd, dywed fod darllen yn datblygu hunan ganfyddiad ac yn rhoi hunan-barch, gan gymell plant i ddatblygu eu meddyliau a’u hysbrydoli i geisio cyflawni mwy yn eu bywydau. Mae’r dystiolaeth hon yn amlygu’r cysylltiad positif rhwng mwynhad o ddarllen ac ysgrifennu gyda lles meddyliol da ymhlith plant.
Fodd bynnag gan ystyried effeithiau tlodi ar ddatblygiad plant, gall y blwch llythrennedd hwn effeithio ar gyflawniad academaidd, cyfyngu ar gyfleoedd ar gyfer datblygiad economaidd-gymdeithasol a pharhau tlodi rhwng cenedlaethau. Mae mynd i’r afael ag achosion sylfaenol tlodi, megis mynediad anghyfartal at addysg ac adnoddau o safon, yn hanfodol ar gyfer torri’r cylch hwn a gwella canlyniadau llythrennedd i bob myfyriwr (A Baugh, Vanderbilt & R Baugh 2019; Noble Non Profit, 2023).
Er hynny, gan gyfeirio at Lywodraeth Cymru (2017) Cymraeg 2050, mae Cymru yn gwneud eu gorau i godi defnydd yr iaith yng Nghymru. Gan ddatblygu adnoddau addysgu, hyrwyddo darllen ac ysgrifennu creadigol a chynyddu hyder myfyrwyr wrth ddefnyddio’r iaith. Trwy annog fwy o bobl i ddefnyddio’r Gymraeg ac i gael profiadau positif gyda’r iaith, mae’n obeithiol bydd y strategaeth hon yn cyfrannu at wella lefelau llythrennedd a chefnogi’r dyfodol llythrennedd yng Nghymru. Yn ogystal â sicrhau gwell dealltwriaeth o’r ystod o raglenni sydd wedi’u targedu at blant, teuluoedd a chymunedau difreintiedig yn gyfraniad hanfodol i drechu tlodi a sicrhau bod pob plentyn ledled Cymru waeth beth fo’u cefndir yn cael cyfle cyfartal i ddod yn siaradwyr Cymraeg hyderus (Llywodraeth Cymru, 2017).
Datblygu pwynt gweithredu
Yn gyntaf hoffir trafod sut gwnaeth ysgol A  hunanwerthuso ar gyfer y flaenoriaeth dewiswyd. Gan gyfeirio at Lywodraeth Cymru (2022) mae prosesau hunan-arfarnu a gwella yn hanfodol i effeithiolrwydd ysgol. Nod yr adnodd cenedlaethol: gwerthuso a gwella yw cefnogi pob ysgol i ddatblygu a defnyddio ystod o ddulliau ac adnoddau i gyflawni’r canlyniadau gorau posibl i bob dysgwyr yng Nghymru. Erbyn nawr mae ESTYN  wedi newid y ffyrdd o hunan gwerthuso, er gwelodd yn fuddiol i ysgolion ysgrifennu hunanwerthusiad eu hunan oherwydd anogodd ysgolion i werthuso yn gyson. Fodd bynnag, dros amser dechreuodd rhai ysgolion cael ymgynghorwyr i ysgrifennu’r adroddiadau fel eu bod lan i safon “ESTYN”. O ganlyniad i’r ymddygiadau yma cymerodd berchnogaeth yr ysgol o’r adroddiad. Felly erbyn nawr mae angen i ysgolion darparu cynllun gwella cyfredol o ysgol gyfan (ESTYN, 2019).
Strategaeth defnyddiodd ysgol A oedd craffu llyfrau sef, strategaeth o fesur datblygiad dysgwyr ar draws yr ysgol ynglŷn ag ansawdd y dysgu ac addysgu. Pwysleisia Ofsted (2019) pwysigrwydd craffu llyfrau i werthuso cynnydd myfyrwyr ac effeithlonrwydd yr addysgu. Dywed wrth edrych ar waith dysgwyr yn ofalus mae’n fodd asesu pa mor dda maent yn deall cysyniadau ac yn cymhwyso sgiliau. At hyn maent yn annog ysgolion i ddefnyddio’r wybodaeth hon i nodi meysydd gwella a theilwra adnoddau i ddiwallu anghenion unigolion. Cytuna Erturk (2020) gan ddweud mai craffu llyfrau yn fuddiol i asesu sgiliau llythrennedd plant. Er fod y strategaeth yma fod asesu cynnydd y dysgwyr, dywed Davies (2024) bod ên fwy buddiol i athrawon. Y rheswm dros hyn oherwydd maent yn edrych ar ansawdd y cwricwlwm sy’n cael ei dysgu, adborth athrawon yn y llyfrau, gwahaniaethu athrawon ar her mae athrawon yn cynnig i blant. Gan ystyried Comisiynydd Plant Cymru (2024), nid yw’r ffyrdd yma o asesu yn cefnogi llais y plentyn nodwyd erthygl 12 “Eich hawl i ddweud beth ddylai digwydd ac i rywun wrando arnoch”. I atgyfnerthu pwysigrwydd llais y plentyn dywed dylai llais y plentyn fod yn ganolog i fywyd ysgol, felly gan ystyried y cysylltiad rhwng hwn a chraffu llyfrau nid yw’n ystyried y dysgwyr ar gysyniadau maent yn gweld yn anoddach felly mae’n bosib cwestiynu os ydyw yn effeithiol iawn.
Serch hynny derbyniodd pob disgybl a rhiant holiadur i gefnogi eu llais o fewn y Cynllun Datblygu Ysgol. Wrth ystyried holiaduron gwêl yn fuddiol oherwydd mae’n darparu llwyfan i fyfyrwyr a rhieni gyfleu eu meddyliau, eu pryderon a’u hymgrymiadau yn uniongyrchol i weinyddwyr ac athrawon ysgolion (ESTYN, 2019a). Mae hyn yn hyrwyddo tryloywder a chyfathrebu agored rhwng yr ysgol a’i rhanddeiliaid gan feithrin hinsawdd ysgol gadarnhaol. Nodwyd pwysigrwydd gweithio gyda rhanddeiliaid sef pobl, busnesau a sefydliadau eraill yn yr ardal mae’r ysgol wedi lleoli er mwyn cyfoethogi’r cwricwlwm, rhannu adnoddau, cynnal prosiectau ar y cyd a datblygu cyfalaf cymdeithasol (Llywodraeth Cymru, 2013). Yn ychwanegol cefnoga Goldstone (2022) hyn gan bwysleisio pwysigrwydd rhanddeiliaid yn y broses gwella ysgol.  Wrth gasglu mewnbwn myfyrwyr a rheini mae’n sicrhau bod penderfyniadau a wneir gan arweinwyr ysgol yn cael eu llywio gan safbwyntiau a phrofiadau’r rhai yr effeithir arnynt yn uniongyrchol. Gwêl cysylltiad clir gan ystyried Damcaniaeth a system ecolegol am ddatblygiad Bronfenbrenner, lle mae’r micro system, meosystem ac ecosystem yn cael effaith ar y plant fel unigolion.  O ganlyniad i hyn mae’n helpu blaenoriaethu meysydd i’w gwella a theilwra ymyriadau i fynd i’r afael ag anghenion penodol a nodir gan gymuned yr ysgol (ESTYN, 2020; Education Endowment Foundation, 2021). Cefnoga hyn, ‘Education Policy 2018: Get Children Learning, sef weithio’n agos gyda rheini a phlant.
Nodir Llywodraeth Cymru (2022)  mae'r trefniadau wedi'u cynllunio i sicrhau bod perfformiad ysgol yn cael ei werthuso gan ddefnyddio ystod eang o dystiolaeth a gwybodaeth gyd-destunol, sy'n cwmpasu ehangder gweithgarwch yr ysgol, gan ganolbwyntio ar gynnydd a lles dysgwyr. Gan gyfeirio at y Cynllun Datblygu ysgol dawn amlwg dadansoddodd data gwahanol yn seiliedig ar lythrennedd y disgyblion. Ar ddechrau’r flwyddyn gwnaeth pob plentyn gwneud prawf Glannau Menai sef prawf sillafu a phrawf darllen a deall sydd wedi gwahaniaethu ar gyfer oedrannau’r plant (Payne, 1998), i wybod lle oedd dysgwyr ar eu datblygiad caiff eu sgorio fel oedran. Yna gwnaeth Ysgol A gwneud eto ar ddiwedd y flwyddyn i weld os gwnaeth y dysgwyr symud ymlaen yn eu datblygiad. O ganlyniad i’r ffurf asesu yma gwelodd yr Ysgol A bod lleiafrif o’u disgyblion o leiaf 18 mis tu ôl yn eu hoedran darllen. Gan gyfeirio at y Cynllun Datblygu Ysgol gwêl fod hyn yn strategaeth mesur cynnydd dysgwyr o ran llythrennedd, wrth iddynt gymharu canlyniadau profion Glannau Menai o ddechrau’r flwyddyn a diwedd y flwyddyn. Gall dadansoddi canlyniadau fel hyn fod yn sail i gynllunio am ei fod yn amlygu meysydd penodol lle mae myfyrwyr yn dangos gwelliant neu feysydd lle bod angen cymorth ychwanegol. Gall addysgwyr defnyddio’r wybodaeth hon i deilwra cyfarwyddyd i ddiwallu anghenion unigolion yn effeithiol (Fuchs, 1986). Fodd bynnag, mae’n bwysig ystyried lles y dysgwyr wrth iddynt wneud y profion Glannau Menai. Gan fod disgyblion yn gwneud y prawf cyntaf ar ôl haf gall hwn cael effaith negatif ar y plentyn yn enwedig os maent yn dod o gartref Saesneg, felly mae’n bosib bydd canlyniadau’r disgybl dim yn adlewyrchu eu gwir alluoedd (Cameron, MacGregor & Hagell, 2009).
Y flaenoriaeth yw llythrennedd felly strategaeth dechreuodd yr ysgol defnyddio oedd cynllun clonc, creodd yr awdurdod lleol y gweithgaredd allgyrsiol hwn i ddatblygu sgiliau siarad Cymraeg myfyrwyr (ESTYN, 2020). Yn seiliedig ar y strategaeth yma, er mwyn i’r ysgol gasglu data mae ysgol A yn gwneud arsylwadau gwersi a thrafodaethau disgyblion. Yn ôl West Sussex County Council (2021) mae arsylwi yn helpu asesu cynnydd plant; gallwn ddod i wybod am anghenion gofal a dysgu penodol pob plentyn. Yna gall cynllunio’r camau nesaf yn natblygiad a dysgu’r plant. Dylid fod pwyslais ar arsylwi,  er mwyn i ymarferwyr chwilio am dystiolaeth o ‘ddysgu wedi’i wreiddio’ i asesu’r hyn y gall dysgwr ei wneud yn gyson ac yn annibynnol mewn ystod o brofiadau dysgu. Dylid seilio hyn ar ddealltwriaeth dda o ddatblygiad plant (Llywodraeth Cymru, 2020). Dylai'r broses asesu ganolbwyntio ar adnabod cryfderau pob dysgwr unigol, ei gyflawniadau, ei meysydd i'w datblygu a dylai ystyried unrhyw rwystrau i’r ddysgu. Dylai addysgwyr ddefnyddio'r ddealltwriaeth hon, mewn trafodaethau â'r dysgwr, i benderfynu ar y camau nesaf sydd eu hangen er mwyn datblygu'r dysgu, gan gynnwys unrhyw heriau ychwanegol neu unrhyw gymorth sydd ei angen (Llywodraeth Cymru, 2020).
Adfyfyrio a gwerthuso
Un ymyrraeth defnyddiodd ysgol A i godi ansawdd darllen y plant oedd ‘Read, Write Inc’, mae’r rhaglen yn canolbwyntio ar gyfarwyddyd ffoneg systematig a strwythuredig, gan helpu myfyrwyr i ddatblygu ymwybyddiaeth ffonetig, sgiliau ffoneg, rhuglder, geirfa a dealltwriaeth gyffredinol (Oxford University Press, 2024). Nodwyd Ysgol A yn y cynllun datblygu ysgol, bod yr ymyrraeth hon yn gryfder o fewn yr ysgol ac wedi cefnogi nifer o ddysgwyr i helpu a’i llythrennedd ysgrifennu. Cytuna NAME gan ddweud bod plant yn gwneud cynnydd cyflym yn y sesiynau oherwydd y ffordd caiff eu dylunio. Dawn amlwg bod y strategaeth yn werthfawr am ei fod yn gweithio’n dda gyda phlant ac yn rhoi’r hyn y maent wedi’i dysgu ar waith ar unwaith (Education Endowement Foundation, 2019; Miskin, 2012).
Er hynny mae’n bwysig nodi bod cyflymder y gwersi yn drwm. O ganlyniad weithiau mae plant yn cwympo tu ôl o ganlyniad i hyn mae’n bosib colli ansawdd yr addysgu (University of Gloucestershire, 2017). Serch hynny gwnaeth disgyblion dan anfantais ar gyfartaledd cynnydd o dri mis, gwêl cysylltiad clir rhwng cynnydd plant o fewn darllen pan gymerodd rhan yn yr ymyrraeth hon felly dawn amlwg eu heffeithlonrwydd (Ferguson, 2022).
Mae ymchwil wedi dangos yn gyson mae tric a chlic yn strategaeth effeithiol iawn, eu nod yw cyflwyno’r synau i greu geiriau i’w darllen a’u sillafu o’r cychwyn (Tric a Chlic, 2024). Wrth i ysgol A parhau i wneud hyn maent yn cynnig amgylchedd cyfoethog i ddysgwyr ddatblygu eu sgiliau llythrennedd (Llywodraeth Cymru, 2022). I atgyfnerthu, nodwyd Llywodraeth Cymru (2021) y pwysigrwydd o drochi dysgwyr yn yr iaith Cymraeg oherwydd mae’n annog siaradwyr Cymraeg sydd a’r sgiliau a’r hyder i ddefnyddio’r iaith yn gyfforddus yn eu bywydau. Felly wrth i blant datblygu sgiliau llythrennedd uwch o’r cychwyn caiff effaith positif ar weddill eu datblygiad llythrennedd trwy gydol ysgol. Serch hynny, gan fod Ysgol A yn ffrwd Cymraeg a Saesneg, o amgylch yr ysgol mae’r plant yn trafod a'i gilydd yn Saesneg. Felly er bod yr ysgol eisiau codi safon llythrennedd nid yw’n mor effeithiol os mae’r plant yn parhau i drafod a’i gilydd yn Saesneg am nad yw’n codi safon eu sgiliau llythrennedd Cymraeg, dim ond y rhai Saesneg.
Casgliad
Wrth ddod i gasgliad deallir pwysigrwydd llythrennedd ym mywydau dysgwyr ar ddyletswydd sydd arnom fel addysgwyr i godi safon sgiliau llythrennedd plant. Yn ôl nifer helaeth o ymchwil dawn amlwg bod sgiliau llythrennedd plant dros y blynyddoedd wedi gwaethygi felly mae’n bwysig fel ysgolion rydym yn rhoi rhaglenni a strategaethau megis tric a chlic, read, write inc a dibenion Cymraeg 2050 i godi safon sgiliau llythrennedd dysgwyr. Yn ystod fy ymarfer byddaf yn sicrhau fy mod i’n helpu dysgwyr datblygu i’w potensial llawn o fewn llythrennedd oherwydd mae llythrennedd yn ganolog i'r broses addysgu ac fe'i dylai hyrwyddo'n effeithiol drwy'r cwricwlwm ac adnoddau addysgu, gan roi pwyslais ar ddatblygu sgiliau ymchwil, beirniadol, a chreadigol ymhlith myfyrwyr (Cwricwlwm i Gymru, 2021a).
Wrth gyfuno fy holl ymchwil ar wella ysgol dawn amlwg Diben cyffredinol gwella ysgolion yw helpu ysgolion i roi'r profiadau a'r deilliannau dysgu gorau posibl i ddysgwyr, beth bynnag fo'u cefndir neu eu hamgylchiadau, er mwyn sicrhau safonau ac uchelgeisiau uchel i bawb (Llywodraeth Cymru, 2022).

